ΓΡΑΠΤΗ ΕΡΩΤΗΣΗ P-4105/00

υποβολή: Frdrique Ries (ELDR) προς την Επιτροπή

(20 Δεκεμβρίου 2000)

Θέμα: Ανάληψη εξόδων από την Επιτροπή για την ανακαίνιση του κτιρίου Berlaymont

Η εφημερίδα Libre Belgique, στο φύλλο της 6ης Δεκεμβρίου παραθέτει τα πορίσματα μιας μελέτης της εταιρείας συμβούλων Ernst & Young για το Berlaymont. Σύμφωνα με τη έρευνα αυτή, η Επιτροπή δεν θα μπορέσει να ξανααπασχολήσει τα γραφεία του Berlaymont το 2002 όπως είχε αρχικά προβλεφθεί, το δε κόστος θα μπορούσε ναπερβεί σημαντικά το αρχικά προβλεπόμενο ποσό. Σύμφωνα με τον Τύπο, ο Επίτροπος Neil Kinnock διεβίβασε το φάκελο του Berlaymont στην OLAF που άρχισε κάποια έρευνα. Η έκθεση για το οικονομικό έτος 1999 της Berlaymont 2000 ΑΕ διευκρινίζει στη σελίδα 19 όσον αφορά τα έργα που συνδέονται με την ανακαίνιση αυτή, ότι το κόστος εκτιμάται να ανέλθει σε 15,5 δισ. βελγικά φράγκα ή 387,5 εκατ. ευρώ. Το ποσόν αυτό περιλαμβάνει τις αναθεωρήσεις τιμών και τις συμπληρωματικές εργασίες που ζήτησε η Επιτροπή ύψους 120 εκατ. βελγικών φράγκων (3 εκατ. ευρώ). Μεταξύ του Βελγίου και της Επιτροπής συνήφθη ένα πρωτόκολλο συμφωνίας τον Ιούλιο του 1997. Το άρθρο 4.2 του πρωτοκόλλου διευκρινίζει ότι το κόστος της ανακαίνισης θα αποφασισθεί οριστικά κατά την παράδοση και θα αιτιολογείται με όλα τα αποδεικτικά στοιχεία. Η Berlaymont Α.Ε. δέχεται να εργασθείπό καθεστώς διαφανείας και ναποβάλλει στον έλεγχο της Κοινότητας κάθε λογιστικό και τεχνικό στοιχείο που αιτιολογεί το κόστος των έργων, το κόστος των μελετών και της κυριότητας του έργου, και του ενδιάμεσους τόκους. Σύμφωνα με πληροφορίες μου, το παράρτημα 1 του πρωτοκόλλου αναφέρει ποσόν ύψους 13 δισ. διευκρινίζοντας ότι το σύνολο αποτελεί μία προσωρινή εκτίμηση του κόστους, ενώ το οριστικό κόστος της ανακαίνισης θα αποφασισθεί σε συνάρτηση με τις οριστικές δαπάνες.

Θα επιθυμούσα να θέσω τα ακόλουθα ερωτήματα:

1. Πότε θα είναι διαθέσιμα τα αποτελέσματα της έρευνας που άρχισε η OLAF;

2. Προβλεπόταν ότι το πρωτόκολλο θα ακολουθούσε σύντομα μία σύμβαση και μία κυρωμένη πράξη. Πότε πρέπει να συναφθούν τα τελευταία αυτά;

3. Αποτελεί το πρωτόκολλο μία σταθερή και οριστική δέσμευση της Επιτροπής να επωμισθεί το κόστος της ανακαίνισης;

4. Ποιες διατάξεις προέβλεψε η Επιτροπή για την παρακολούθηση των έργων και των σχετικών δαπανών;

5. Έχετε κάποια εξήγηση για τη διαφορά των 2,5 δισ. βελγικών φράγκων μεταξύ της εκτίμησης του 1997 και της σημερινής;

6. Σύμφωνα με το πρωτόκολλο και δεδομένου ότι ο μόνος συνομιλητής της Επιτροπής όσον αφορά το φάκελο αυτό είναι η βελγική κυβέρνηση, ποιες είναι οι σχέσεις της Επιτροπής με τη Διεύθυνση Κτιρίων και την Berlaymont 2000 Α.Ε.;

Απάντηση του κ. Kinnock εξ ονόματος της Επιτροπής

(20 Φεβρουαρίου 2001)

Η Επιτροπή επιθυμείνα δηλώσει ότι:

1. Σε συνέχεια της διαβίβασης σχετικών εγγράφων στην Ευρωπαϊκή Υπηρεσία για την Καταπολέμηση της Απάτης (OLAF), η Υπηρεσία αυτή άρχισε έρευνα στις 5 Δεκεμβρίου 2000. Πρόκειται γιαπηρεσία ανεξάρτητη και, παρόλο που έχει εμπιστοσύνη στον εμπεριστατωμένο τρόπο εργασίας της, η Επιτροπή δεν είναι σε θέση να προβλέψει πότε θα καταστούν γνωστά τα αποτελέσματα των ερευνών της OLAF.

2. Με πρωτοβουλία της Επιτροπή διεξάγονται διαπραγματεύσεις για την παράταση ισχύος των όρων του Μνημονίου Συναντίληψης με τη βελγική κυβέρνηση και τη Berlaymont 2000. Είναι επιθυμητή η επίτευξη συμφωνίας το ταχύτερο δυνατό αλλά είναι σαφές ότι όλα τα μέρη πρέπει να είναι ικανοποιημένα με την έκβαση και, για το λόγο αυτό, δεν είναι δυνατόν επί του παρόντος να καθορισθεί ημερομηνία.

3. Το Μνημόνιο Συναντίληψης αποτελεί συμφωνία μεταξύ μερών. Η αδυναμία τήρησης της συμφωνίας από κάποιο από τα μέρη μπορεί,πό ορισμένες συνθήκες, να προβληθεί από το άλλο συμβαλλόμενο μέρος ως δικαιολογία για την αναστολή ή την παράκαμψηποχρεώσεών του. Το Μνημόνιο δενποχρεώνει την Επιτροπή να χρησιμοποιήσει το Berlaymont με οποιοδήποτε κόστος. Επιβεβαιώνει την πρόθεσή της να χρησιμοποιήσει και πάλι το κτήριο εφόσον οι εργασίες φθάσουν σε ικανοποιητικό αποτέλεσμα.

4. Σύμφωνα με το Μνημόνιο, η ΑΕ Berlaymont 2000 αποτελεί το μόνο φορέα αρμόδιο να ολοκληρώσει δεόντως το έργο. Η Επιτροπή, επιπλέον της ανάθεσης στους εσωτερικούς διοικητικούς της μηχανισμούς της τεχνικής παρακολούθησης των εργασιών και των σχετικών δαπανών, συνήψε συμβάσεις για εξωτερική επίβλεψη δαπανών και τεχνική βοήθεια με δύο επιχειρήσεις, Ernst & Young/MDA και Coalpa.

5. Ήδη η Επιτροπή εξετάζει όλα τα στοιχεία που αφορούν τη δαπάνη ανακαίνισης, περιλαμβάνοντας στην εξέταση αυτή και εξωτερική εξέλεγξη όλων των συμβάσεων που έχουνπογραφεί. Κατά συνέπεια η Επιτροπή δεν είναι ακόμη σε θέση να προβεί σε τελική συνολική πρόβλεψη του εκτιμώμενου κόστους εκ μέρους της ΑΕ Berlaymont. Όμως είναι ήδη σαφές ότι μείζων λόγος καθυστερήσεων και επακόλουθο επιπρόσθετων δαπανών αποτελεί το πρόβλημα το σχετικό με τη σύμβαση της ΑΕ Berlaymont 2000 με τον όμιλο 4D που έπρεπε να προμηθεύσει την εγκατάσταση θέρμανσης, αερισμού και κλιματισμού.

6. Οι σχέσεις που διατηρεί η Επιτροπή με την Rgie des btiments (διεύθυνση κτιρίων) και ειδικότερα με την ΑΕ Berlaymont 2000 περιορίζονται στην τεχνική και οικονομική επίβλεψη της ανακαίνισης. Επί του παρόντος όλα τα θέματα που άπτονται της πολιτικής συζητούνται με τον κ. Rik DAEMS, το βέλγο Υπουργό για τις Τηλεπικοινωνίες, Δημόσια Έργα και τις Συμμετοχές του Δημοσίου.